| *Psycho-Pass* |
| --- |
|  |
| Žanras | Kriminalinis, kiberpankas, psicholiginis trileris |
| TV anime |
| Režisierius | Katsuyuki Motohiro (vyriausiasis)Naoyoshi Shiotani |
| Studija | Production I.G |
| Kanalas | Japonija Fuji TV |
| Rodymo laikotarpis | 2012 m. spalio 12 d. – 2013 m. kovo 22 d. |
| Serijų sk. | 22
 |
| TV anime : *Psycho-Pass 2* |
| Režisierius | Naoyoshi Shiotani |
| Studija | Tatsunoko Production |
| Kanalas | Japonija Fuji TV |
| Rodymo laikotarpis | 2014 m. spalio 9 d. – 2014 m. gruodžio 18 d. |
| Serijų sk. | 11
 |
| TV anime : *Psycho-Pass 3* |
| Režisierius | Naoyoshi Shiotani |
| Studija | Production I.G |
| Kanalas | Japonija Fuji TV |
| Rodymo laikotarpis | 2019 m. spalio 24 d. – 2019 m. gruodžio 12 d. |
| Serijų sk. | 8
 |
| Susiję |
| * *Inspector Akane Tsunemori* (manga)
* *Psycho-Pass* (lengvasis romanas)
* *Inspector Shinya Kogami* (manga)
* *Psycho-Pass: The Movie* (anime filmas)
* *Psycho-Pass: Sinners of the System* (anime filmų trilogija)
* *Psycho-Pass 3: First Inspector* (anime filmas)
 |

**Psycho-Pass** (jap. サイコパス = *Saiko Pasu*) – japonų kiberpanko tematikos anime serialas, sukurtas studijos „Production I.G". Režisierius – Naojošis Šiotanis, scenarijaus autorius – Genas Urobučis. Pirmasis serialo sezonas rodytas „Fuji TV" kanalo programos bloke „Noitamina" nuo 2012 m. spalio iki 2013 m. kovo. Antrasis sezonas pavadinimu „Psycho-Pass 2" eteryje rodytas 2014 m. trečiasis – 2019 m.

Serialo veiksmas vyksta autoritariniame ateities distopiniame pasaulyje, kur visur esantys visuomenės jutikliai nuskaito kiekvieno diapazone esančio piliečio vadinamąjį *Psycho-Pass*. Jutikliai įvertina asmenų psichikos būklę, asmenybę ir tikimybę, jog pilietis nusikals, o aptikę kurį nors viršijantį priimtinas normas, iškart perspėja valdžios institucijas. Siekiant užtikrinti tvarką, Visuomenės saugumo biuro pareigūnai su savimi nešiojasi delninius ginklus, žinomus *Dominator* pavadinimu. Pasakojama apie Akanę Cunemori, Šinją Kogamį ir kitus Visuomenės saugumo biuro Kriminalinių tyrimų padalinio pirmojo būrio narius ir jų tiriamus nusikaltimus, besinaudojant *Dominator* ginklais.

„Psycho-Pass" kilo iš studijos „Production I.G." noro sukurti tęsinį Mamoru Ošio kūriniams. Serialui įtaką padarė keletas vaidybinių filmų, kaip antai „Blade Runner" (1982). Vyriausiasis režisierius Kacujukis Motohiro siekė panagrinėti psichologines temas, susijusias su jaunimo vaidmeniu visuomenėje, pasitelkdamas distopiškas siužeto linijas.

Siužetas
--------

Veiksmas vyksta 2113 metais. Vadinamoji „Sibil" sistema stebi visų piliečių psichikos būklę, asmenybę ir įvertina tikimybę, jog pilietis padarys nusikalstamą veiką. Kai tikimybės, jog asmuo nusikals, nustatomos nusikaltimų koeficiento indekso, lygis viršija tam tikrą ribą, jį ar ją ima persekioti teisėsaugos pareigūnai ir priklausomai nuo aplinkybių sulaiko gyvą arba nušauna.

DĖMESIO: *toliau atskleidžiamos kūrinio detalės*

Istorija telkiasi apie Akanę Cunemori, naująją Visuomenės saugumo biuro Kriminalinių tyrimų padalinio pirmojo būrio inspektorę. Cunemori medžioja nusikaltėlius kartu su specialia komanda, kurią sudaro latentiniai nusikaltėliai, priversti tarnauti teisėsaugai ir vadinami *Enforcers*. Istorijos eigoje Cunemori su komanda susiduria su teroristine grupuote, kuriai vadovauja daugelio visuomenę sukrėtusių nusikaltimų organizatorius Šogo Makišima. Makišima, organizuodamas vieną po kito suirutę visuomenės gyvenime sukeliančius didelio masto nusikaltimus, planuoja nuversti šalį valdančią „Sibil" sistemą. Mat, jo manymu, po sukrečiančių įvykių didžioji dalis visuomenės pataps nusikaltėliais ir patys save sunaikins, o to pasekoje sistema taps neveiksni.

Kitos medijos
-------------

Iš viso serialo parodyta trys sezonai. Be jų, buvo sukurti penki filmai („Psycho-Pass: The Movie" (2015), „Psycho-Pass: Sinners of the System" (2019 troligija), „Psycho-Pass 3: First Inspector" (2020)), kurių siužetas vyksta skirtingu laikmečiu.

Tai pat buvo išleista manga adaptacija („Inspector Akane Tsunemori" ir „Inspector Shinya Kogami"), papasakojanti daugiau apie protagonistus, kuri publikuota leidyklos „Shueisha" žurnale „Jump Square". Tai pat išleistas vienas romanas pavadinimu „Psycho-Pass". „Production I.G." studijai bendradarbiaujant su „Nitroplus Staffers", sukurtas epizodinis videožaidimas pavadinimu „Chimi Chara Psycho-Pass".

Atsiliepimai
------------

Serialas sulaukė daugiausia teigiamų atsiliepimų iš kritikų; buvo pagirti serialo vyksmo vieta ir tiriamos bylos, kurios padėdavo išvystyti protagonistų charakterius. Ypatingo dėmesio sulaukė pagrindinis piktadarys ir seriale diskutuojama filosofija. Tačiau kritikos sulaukė šiurpinantys vaizdai ir vyksmo vietos detalės.

Išnašos
-------

1. ↑  „Psycho-Pass Season One Blu-Ray - Complete Collection Premium Edition". *Anime News Network*. 2014-04-29. Suarchyvuota iš originalo 2014-04-29. Nuoroda tikrinta 2014-04-29.
2. ↑  Eisenbeis, Richard (2013-01-08). „Psycho Pass is a Compelling Cyberpunk Mystery (And It's Only Half Done)". *Kotaku*. Kotaku. Suarchyvuota iš originalo 2013-01-28. Nuoroda tikrinta 2013-02-20.
3. ↑  „The Best Anime of the Decade (2010 - 2019)". *IGN*. 2020-01-02. Nuoroda tikrinta 2020-01-02.
4. 1 2 3  Kim, Hope (2021-02-01). „Fight the System: What's the Deal With Psycho-Pass?". *otaquest.com*. Suarchyvuotas originalas 2021-04-18. Nuoroda tikrinta 2021-04-16. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  Eisenbeis, Richard (2016-05-24). „Love Psycho-Pass the Anime? You'll Love Psycho-Pass the Game". Kotaku. Nuoroda tikrinta 2017-07-11.

Nuorodos
--------

* Oficiali svetainė (japonų k.)
* Psycho-Pass svetainėje Internet Movie Database
* Psycho-Pass enciklopedijoje Anime News Network